Meninger: Tips for trening i kaldt vær
Dessverre ser vi at mange trekker seg inn på treningstudioer istedenfor å trene ute. Her i Spania vil jeg påstå at man kan trene ute hele året og vi er heldige som har en vakker natur, fjell og havet rett ved oss.
Av Kristin Tennebø
Utendørstrening er for det meste oppkvikkende og frisk luft er balsam for kropp og sjel. Så her kommer noen nyttige tips for å fortsette med utetrening-også om vinteren.
Det er ganske logisk, men likevel ser du at mange mennesker ikke er riktig kledd. Ta på deg termoklær og en tynn ulltrøye om nødvendig. Vindtettjakke som puster er et "MUST"! Og da snakker man ikke om store investeringer. Blir du fort kald på føttene? Så velg en tykkere sportsokk. Lange løpesokker om vinteren er en god investering.
Oppvarming er essensielt. Musklene dine trenger lengre tid på å bli varme når man trener i kulde. Er oppvarmingen din normalt på 10 min så øker du den opp til 20 min. Ikke glem å varme godt opp i alle ledd og tenk at 5 minutt for mye er bedre enn 5 minutt for lite. Det er kjipt om man skal dra på seg unødvendige strekkskader på grunn av mangelfull oppvarming.
Når det er kaldt så mister man litt av tørsthetsfølelsen som ellers hadde slått inn tidligere og oftere enn om tempraturen var 20 pluss. Det er like viktig og få i seg drikke når det er kaldt. Har man en god væskebalanse i kroppen så presterer man bedre. Så om du kanskje ikke er tørst prøv å få i deg samme væskemegde som om det var sommer.
Refleks og hodelykt
Skal man ut på en løpetur eller en trening som foregår i naturen, sørg for at du blir sett! Man vil helst slippe trafikkulykker som kunne vært unngått om man bare hadde hatt på seg en refleksvest. De fleste løpeklær kommer med refleks i stoffet som er genialt for å kunne være nok synlig. Og viss ikke har man små refleksband som man kan feste i overarmen eller leggen. Hodelykt er bra å ha om man på sykkelturer eller fjellturer.
Den kalde luften blir mer filtrert om man puster gjennom nesen så lenge det lar seg gjøre. Du kan gjerne dekke til halve ansiktet med en tynn sportshals og puste gjennom denne.
I vintermånedene kan det være glatt mange steder. Sørg for å ha gode sko med nok grep. Det er forskjell på løpesko i fjell og midt i byen. Pigger slipper vi heldigvis unna med her i Spania. Så ikke velg sko basert på merke eller utseende, men på komfort og grep i vinterhalvåret.
Så kom deg ut i frisk luft, i vær og vind og pust med nesen. Husk, det finnes ikke dårlig vær, bare dårlige klær.
Category: MeningerBy Spania i Dag 24/02/2019
PreviousPrevious post:Sosialt møtested med smakelig mat og underholdningNextNext post:Legger internasjonalt prosjekt-kor på is